English: I think it really is well appreciated, and I think being able to stand and speak in solidarity on issues and matters that make such a difference to people - we're talking about people's lives aren't we - and being able to - . We talk about taking action, but you can't underestimate people speaking up and challenging and taking the right position on these things. There's very little for me to disagree with on anything you said there, particularly around supporting a nation of sanctuary and what we can do on that, and I wholeheartedly agree with your comments. If I touch first perhaps on what you said around transgender people in sport, and that is something that seems to have - . Like you say, I actually happily missed Nadine Dorries's comments, but I will go and look at that and see what she said once again. But, I think, one of the things you have to say is, we know, as we've said before, the transgender community appears to be one of the most ostracised and unprotected, and failure to recognise and address that, whether that's in sport or in other areas, is a failure in our duty and our mission to secure equality and inclusion. If we're saying our position is clear that LGBTQ+ rights, including trans rights, are human rights, then sport needs to be a place where everyone can take part, and everyone is treated with kindness, dignity and respect. And I think it has to start from a position of - . I could hear murmurs of support in this place here. Sport, in its very essence, is an opportunity to be inclusive and to include people in different communities. And we're not just talking about elite sport; we're talking right across the board as well. And, I think, very much, we have to start from a position of compassion, fairness and transparency. Those kinds of conversations have already taken place with some of those sporting bodies, and I'm going to be working very closely with my colleague Dawn Bowden from that perspective. It's something that I certainly am going to take forward and move forward now, in terms of actually how we can make sure things are done in this way. I was at a PinkNews event - well, a Parliament reception, which wasn't in Parliament - last week, and I actually met with the cyclist Emily Bridges there, and I've actually invited Emily to come and visit us here to share her experiences, so that we can learn from that and better support and use people's lived experiences too. It's incredibly important that I'm an ally of that community, but I'm not of that community, and I think it's really important, like with anything we do, they are shaping our work and our way forward as well. If I could just touch on the points you made around hate crime and the rise in hate crime, I think some of it is two-fold, that people are more willing to report it, but unfortunately there is an increase in hate crime. I think we've spoken in this Chamber before about raising awareness, through our Hate Hurts Wales campaigns and the work that we do, that hate crime takes many different forms. At it's extreme and horrific end, it is violent, and, as we've seen, it can lead to really devastating consequences, here in our own capital city. But it's also people thinking that they can say whatever they want to people, and I know I've spoken to things that I've experienced before, here. I find it very difficult at the moment that my wife is a target because of me. I know that she's had a phone call to her work number in this place by somebody who, essentially, was speaking in tongues, told her she was going to burn in hell. Our police forces are trying hard, and we're working very closely with them, but I do think there's more work to do in terms of actually how they handle and treat things like that, because it really wasn't dealt with adequately. And I think these things do need to be improved. I think that support needs to be there in place for people to actually feel they can report things, because we're not going to change things unless people feel they have that support. And I think there are different ways of doing it - going through the process, from reporting to making it being registered as a hate crime, but actually what's done about it in the future. Also, it goes back to what we're trying to do around education as well. And I keep reading over and over, too often, about other people that are experiencing similar things. It goes back to what we were saying about calling things out. I think there is a challenge for all of us in this place, within our own communities, within our own organisations, within our own political parties, to have a difficult conversation - it can be, sometimes - to take the right approach, and to call this out and actually say, 'This is the impact some of the words, some of the so-called "debate" that people have, can lead to, and the impact and the harm and hurt that it can cause for individual people and whole communities.'
Welsh: Rwy'n credu ei bod yn cael ei gwerthfawrogi'n fawr, ac rwy'n credu bod gallu sefyll a siarad mewn undod am broblemau a materion sy'n gwneud cymaint o wahaniaeth i bobl - rydym yn sôn am fywydau pobl onid ydym ni - a gallu - . Rydym yn sôn am weithredu, ond ni allwch danbrisio pobl yn siarad ac yn herio ac yn cymryd y safbwynt cywir ar y pethau hyn. Nid oes fawr ddim i mi anghytuno ag ef ar unrhyw beth y gwnaethoch ei ddweud, yn enwedig ynghylch cefnogi cenedl noddfa a'r hyn y gallwn ei wneud ynghylch hynny, ac rwy'n cytuno'n llwyr â'ch sylwadau. Os cyfeiriaf yn gyntaf efallai at yr hyn y gwnaethoch ei ddweud am bobl drawsryweddol mewn chwaraeon, ac mae hynny'n rhywbeth y mae'n ymddangos ei fod wedi ei - . Fel yr ydych chi'n ei ddweud, rwy'n hapus iawn am fod wedi colli sylwadau Nadine Dorries, ond af i edrych ar hynny a gweld yr hyn a ddywedodd unwaith eto. Ond, rwy'n meddwl, un o'r pethau y mae'n rhaid i chi ei ddweud yw, fel yr ydym wedi ei ddweud o'r blaen, mae'n ymddangos bod y gymuned drawsryweddol yn un o'r rhai sydd wedi'i halltudio fwyaf a'i diogelu lleiaf, ac mae methu â chydnabod a mynd i'r afael â hynny, boed hynny ym maes chwaraeon neu mewn meysydd eraill, yn fethiant yn ein dyletswydd a'n cenhadaeth i sicrhau cydraddoldeb a chynhwysiant. Os ydym yn dweud bod ein safbwynt yn glir bod hawliau LHDTC+, gan gynnwys hawliau traws, yn hawliau dynol, yna mae angen i chwaraeon fod yn fan lle gall pawb gymryd rhan, ac mae pawb yn cael eu trin â charedigrwydd, urddas a pharch. Ac rwy'n credu bod yn rhaid iddo ddechrau o safbwynt - . Roeddwn i'n gallu clywed murmur cefnogaeth yn y lle hwn. Mae chwaraeon, yn ei hanfod, yn gyfle i fod yn gynhwysol ac i gynnwys pobl mewn gwahanol gymunedau. Ac nid sôn am chwaraeon elitaidd yn unig ydym ni; rydym yn siarad yn gyffredinol hefyd. Ac, rwy'n credu, yn fawr iawn, bod yn rhaid i ni ddechrau o safbwynt tosturi, tegwch a thryloywder. Mae'r mathau hynny o sgyrsiau eisoes wedi eu cynnal gyda rhai o'r cyrff chwaraeon hynny, a byddaf yn gweithio'n agos iawn gyda fy nghyd-Aelod Dawn Bowden o'r safbwynt hwnnw. Mae'n rhywbeth yr wyf yn sicr yn mynd i'w ddatblygu a'i symud ymlaen yn awr, o ran sut y gallwn sicrhau bod pethau'n cael eu gwneud fel hyn. Roeddwn i mewn digwyddiad PinkNews - wel, derbyniad gan y Senedd, nad oedd yn y Senedd - yr wythnos diwethaf, ac fe wnes i gyfarfod mewn gwirionedd â'r beiciwr Emily Bridges yno, ac rwyf i wedi gwahodd Emily i ddod i ymweld â ni yma i rannu ei phrofiadau, fel y gallwn ddysgu o hynny a gwella cefnogaeth a defnyddio profiadau byw pobl hefyd. Mae'n hynod bwysig fy mod i'n ffrind i'r gymuned honno, ond nid wyf yn dod o'r gymuned honno, ac rwy'n credu ei bod yn bwysig iawn, fel gydag unrhyw beth a wnawn, eu bod yn llunio ein gwaith a'n ffordd ymlaen hefyd. I sôn am y pwyntiau a wnaethoch ynghylch troseddau casineb a'r cynnydd mewn troseddau casineb, rwy'n credu bod rhywfaint ohono'n ddeublyg, bod pobl yn fwy parod i roi gwybod amdano, ond yn anffodus mae cynnydd mewn troseddau casineb. Rwy'n credu ein bod ni wedi siarad yn y Siambr hon o'r blaen am godi ymwybyddiaeth, drwy ein hymgyrchoedd Mae Casineb yn Brifo Cymru a'r gwaith yr ydym yn ei wneud, fod troseddau casineb ar sawl ffurf wahanol. Ar ei ben eithafol ac erchyll, mae'n dreisgar, ac, fel yr ydym wedi'i weld, gall arwain at ganlyniadau gwirioneddol ddinistriol, yma yn ein prifddinas ein hunain. Ond mae hefyd yn bobl sy'n meddwl y gallan nhw ddweud beth bynnag maen nhw'n ei ddymuno wrth bobl, ac rwy'n gwybod fy mod i wedi siarad am bethau o fy mhrofiad i o'r blaen, yma. Rwy'n ei chael yn anodd iawn ar hyn o bryd fod fy ngwraig yn darged oherwydd fi. Rwy'n gwybod ei bod wedi cael galwad ffôn i'w rhif gwaith yn y lle hwn gan rywun a oedd, yn ei hanfod, yn siarad mewn tafodau, wedi dweud wrthi ei bod yn mynd i losgi yn uffern. Mae ein heddluoedd yn ymdrechu'n galed, ac rydym yn gweithio'n agos iawn gyda nhw, ond rwyf i yn credu bod mwy o waith i'w wneud o ran sut yn union maen nhw'n trin ac yn ymdrin â phethau fel hynny, oherwydd ni chafodd ei drin yn ddigonol mewn gwirionedd. Ac rwy'n credu bod angen gwella'r pethau hyn. Rwy'n credu bod angen i gymorth fod ar gael i bobl deimlo y gallan nhw adrodd am bethau, oherwydd nid ydym yn mynd i newid pethau oni bai fod pobl yn teimlo bod ganddyn nhw'r gefnogaeth honno. Ac rwy'n credu bod gwahanol ffyrdd o'i wneud - mynd drwy'r broses, o adrodd i'w gofrestru fel trosedd casineb, ond mewn gwirionedd beth sy'n cael ei wneud yn ei gylch yn y dyfodol. Hefyd, mae'n mynd yn ôl at yr hyn yr ydym yn ceisio'i wneud o ran addysg hefyd. Ac rwy'n dal i ddarllen drosodd a throsodd, yn rhy aml, am bobl eraill sy'n cael profiadau tebyg. Mae'n mynd yn ôl at yr hyn yr oeddem yn ei ddweud am dynnu sylw at bethau. Rwy'n credu bod her i bob un ohonom yn y lle hwn, yn ein cymunedau ein hunain, yn ein sefydliadau ein hunain, yn ein pleidiau gwleidyddol ein hunain, i gael sgwrs anodd - gall fod, weithiau - i wneud y peth iawn, ac i amlygu hyn a dweud mewn gwirionedd, 'Dyma'r effaith y gall rhai o'r geiriau, y gall rhai o'r "ddadl" honedig y mae pobl yn ei chael, arwain ati, a'r effaith a'r niwed a'r dolur y gall ei achosi i bobl unigol a chymunedau cyfan.'